Predkladacia správa


Návrh opatrenia Ministerstva financií Slovenskej republiky o výške štátnej prémie na stavebné sporenie na rok 2027 sa predkladá na základe splnomocnenia podľa ustanovenia § 10 ods. 3 zákona Slovenskej národnej rady č. 310/1992 Zb. o stavebnom sporení v znení neskorších predpisov.

V zmysle citovaného ustanovenia výšku štátnej prémie na príslušný kalendárny rok určenú na základe výpočtu podľa vzorca uvedeného v prílohe zákona uverejní Ministerstvo financií Slovenskej republiky opatrením v jeho úplnom znení, ktoré sa vyhlási v Zbierke zákonov Slovenskej republiky do 90 kalendárnych dní po uplynutí rozhodujúceho obdobia.

Návrh opatrenia nemá vplyv na rozpočet verejnej správy. Vplyv na rozpočet verejnej správy má zákon o stavebnom sporení, tento vplyv je však pre rok 2028 (štátna prémia za rok 2027 bude vyplatená v roku 2028) zabezpečený v kapitole Ministerstva dopravy SR. Návrh opatrenia nemá žiadne sociálne vplyvy, ani vplyvy na podnikateľské prostredie. Návrh opatrenia nemá žiadny vplyv na životné prostredie, informatizáciu spoločnosti, na služby verejnej správy na občana a na manželstvo, rodičovstvo a rodinu.  

Návrh opatrenia je v súlade s Európskou chartou miestnej samosprávy.

